kardosdrur/scandi-wiki huggingface dataset:
Jascha Richter

Jascha Richter (født 24. juni 1963) er en dansk sanger, sangskriver, producer og keyboardspiller. Han er bedst kendt som forsanger i pop- og soft rock-bandet Michael Learns to Rock (MLTR), der blev dannet i 1988 i Århus. Gruppen har solgt mere end 11 millioner album på verdensplan, og er især populære i Asien. Forruden at skrive til MLTR, har Jascha Richter også skrevet sange til artister som Lis Sørensen, Søs Fenger, eyeQ, Julie, C21, og Lars Lilholt Band.

Jascha Richter er født i New Hampshire i USA af dansk/tyske forældre. Som et-årig flyttede familien til Danmark.

Diskografi 
 Planet Blue (2002)
 Where I Belong (2006)

Referencer

Eksterne henvisninger 
 

Sangere fra Danmark
Sangskrivere fra Danmark
Musikere fra Danmark
Musikproducere fra Danmark
Keyboardspillere fra Danmark
Dansksprogede forfattere fra Danmark
Michael Learns to Rock
Honeysuckle Rose

"Honeysuckle Rose" er en sang komponeret af Fats Waller i 1928 med tekst af Andy Razaf. I 1999 blev Fats Wallers version fra 1934 optaget i Grammy Hall of Fame.

Indspilninger 
"Honeysuckle Rose" bliver ofte betragtet som et mesterværk i det 20. århundredes musikhistorie. Dette understøttes blandt andet af antallet, samt kvaliteten af musikere der har indspillet sangen gennem tiderne. Blandt disse er:
Louis Armstrong
Count Basie
John Coltrane
Ella Fitzgerald
Erroll Garner
Dizzy Gillespie
Benny Goodman
Nat King Cole
Charlie Parker
Oscar Peterson

Referencer 

Jazz
Sange fra 1928
Haba Haba

Haba Haba er en sang skrevet af Stella Mwangi og Beyond51, produceret af Big City. Sangen, der blev sunget af Stella Mwangi, kåredes til det norske bidrag til  Eurovision Song Contest 2011, men nåede kun til semifinalen. Efter semifinalen gik den til tops på iTunes.

Sange fra 2011
Sange fra Norge
Eurovision Song Contest-sange fra Norge
Sange fra Eurovision Song Contest 2011
Palle Julsgart

Palle Lykke Julsgart (født 15. marts 1944 i København) er dansk kunstner, som har boet på Færøerne siden 1985. Julsgart er billedhugger og kunstmaler. Han er også indehaver at Galleri Oyggin i Tvøroyri, som fremviser færøsk og nordisk kunst. I juni 2005 besøgte Dronning Margrethe og Prins Henrik Galleri Oyggin. Palle Julsgart underviser i kunstmaling på aftenskole og om sommeren arrangerer han kunstrejser til Færøerne, hvor han selv underviser og også står for udflugter. Palle Julsgart er selvlært kunstmaler, men han har deltaget i flere forskellige sommerkurser, bl.a. på Holbæk Kunsthøjskole, Ærø, Langeland og Helnæs. Derudover har han modtaget privat undervisning hos Fritz Bro Pedersen, som underviser på Århus Kunstakademi. Han har også været på studierejser til Kina, Egypten og Jerusalem. Palle og hans kone Ebba ejer og driver også butikken Tangabúðin, som er overfor galleriet og ved siden af pladsen med skulpturerne. Tangabúðin sælger is, slik, bøger, ugeblade, aviser, kontorartikler, gaveartikler mm.

Galleri Oyggin 

Galleri Oyggin er et kunstgalleri i Tvøroyri med skiftende udstillinger af færøske såvel som nordiske kunstnere. Det er mest malerkunst som udstilles, men til tider fremstilles også anden kunst på galleriet. Oyggin åbnede i 1999. Der er også en kafé inde i galleriet. Palle Julsgart og hans færøske kone Ebba bor i samme hus, galleriet er i stueetagen i deres hjem. Rundt omkring galleriet er en eksotisk have med planter og træer af forskellig slags. I 2010 udvidede Julsgart sin have med et orangeri med eksotiske planter og frugttræer. Blandt disse planter og træer findes forskellige skulpturer, som Julsgart har lavet. Overfor galleriet er en plads, hvor flere af Julsgart's skulpturer er placeret, bl.a. "Visioner" fra 1999, "Det Blå Element" og "Frihed" fra 2004.

Kunstrejser til Suðuroy 
Julsgart har de senere år arrangeret kunstrejser til Suðuroy på Færøerne i perioden fra april til juli med ophold på 1 uge i Tvøroyri. Undervisningen foregår oftest i den lille bygd Fámjin, som ligger på vestkysten. Suðuroy's vestkyst består ellers for det meste af lodrette eller næsten lodrette klipper. Fámjin er den eneste bygd på Suðuroy, som vender mod vest, Sumba ligger også på vestkysten, men vender mod sydvest. Julsgart underviser selv på disse kurser og er ofte også rejseleder på diverse udflugter. Selve rejsen til Færøerne arrangeres af 62°Nord.

Referencer

Eksterne henvisninger 

 Kunstrejser.net 
 Galleri Oyggin

Personer fra København
Billedhuggere fra Danmark
Malere fra Danmark
Dansk Melodi Grand Prix 2006

Dansk Melodi Grand Prix 2006 var den danske sangkonkurrence om at deltage i Eurovision Song Contest 2006 i Grækenland. Konkurrencen blev sendt direkte fra Gigantium i Aalborg lørdag den 11. februar 2006. Værterne var Adam Duvå Hall og Mads Vangsø.

Deltagere

Eksterne henvisninger 
 Dansk Melodi Grand Prix 2006 arkiv på DR's hjemmeside

 
2006
Magnus Gustavus Arbien

Magnus Gustavus Arbien eller Magnus Gustav Arbien (25. september 1716 i Christiania – 27. januar 1760 i København) var en dansk hofmedaljør og stempelskærer.

Arbien var søn af købmand i Christiania Peter Arbien og bror af Hans Arbien og Erik Nicolai Arbien. Han kom først til søs, men opgav snart sølivet og gik til København for at uddanne sig til medaljør og gravør. Det lykkedes ham snart at få lidt arbejde for hoffet og efter nogle års forløb en lille årlig understøttelse for at kunne uddanne sig videre under Johann Carl Hedlinger i Stockholm. I 1738 kom han tilbage til Danmark og fik på ny understøttelse til en rejse i Tyskland. I 1743 var han vendt tilbage til København og underviste i nogen tid Frederik 5.’s søster Louise i voksposering. 1744 blev han hofmedaljør, gjorde samme år kongens og dronningens portrætter "med Symboler" og skar to medaljestempler med kronprinsens og kronprinsessens billeder. Næste år fik han efter at have leveret to stempler til medaljer på prins Christians fødsel til hans "besserer Subsistence" en årlig løn af 100 Rigsdaler Kurant og løfte om "Beforderung zu einem convenablen Dienst" efter medaljør Johan Bagges befordring. Da Bagge 1746 blev visiterer i Drammen, fik Arbien de 100 Rigsdaler af de 200, Bagge hidtil som hofkunstner havde nydt. I 1751 fik Arbien en kongelig understøttelse til en ny udenlandsrejse; han opholdt sig først nogen tid i Stockholm og rejste der fra i selskab med Johan Mandelberg til Paris, hvor han vistnok uddannede sig yderligere i sin Kunst, men tillige kom i trykkende gæld. Efter sin tilbagekomst til Danmark i 1755 skar han stempelet til medaljen på arveprins Frederiks fødsel og blev i 1757 Kunstakademiets første medlem, men denne værdighed hjalp ikke den trængende og forgældede mand på fode. Vel blev han ikke så lidt sysselsat, men kun kummerlig betalt, og han sad bestandig i yderst trange kår. Tilmed var han ulykkelig gift og en slet husholder. Jævnlig klagede han sin nød for Akademiet og kongen og anråbte om hjælp. Akademiet var for fattigt til at kunne yde ham hjælp, kongen skænkede ham af og til en lille gave. Arbien døde 27. Jan. 1760, som der sagdes af kummer over sine ulykkelige forhold. Han var den første betydelige medaljør her hjemme, og hans medaljer, som den på formælingen 1742, på jubelfesten 1749, på Akademiets stiftelse 1754 osv., er fremragende kunstværker, der ganske fordunkle hans nærmeste forgængeres, Wahls, Bagges, Bergs, Meybuschs og Winsløws, arbejder. Arbien skar også nydelige reliefbilleder i perlemor, enkelte sådanne bevares på Rosenborg. Arbiens hustru Margrethe Magdalene født Busch og to døtre overlevede ham.

 

Frimurere fra Danmark
Personer fra Oslo
Danskere i 1700-tallet
Medaljører fra Danmark
Personer i Dansk Biografisk Leksikon
Hofkunstnere fra Danmark
Medlemmer af Det Kongelige Akademi for de Skønne Kunster
Gravører fra Danmark
Høgronden

Høgronden er en fjeldtop i nationalparken Rondane med en højde på 2.114 meter over havet. Toppen kan bestiges fra to sider ad en rute, som er afmærket af Den Norske Turistforening, DNT. Ruten passerer hen over fjeldtoppen. Turen op og ned igen kan gøres på én dag fra én af de nærliggende hytter, eller man kan gå fra den ene hytte til den anden hen over toppen. Ruten er på de højeste dele ad blokmark, hvorfor det er nødvendigt at være sikker på benene for at fuldføre bestigningen. Der er en stor varde på toppen, hvorfra der er en fornem udsigt til andre toppe i Rondane i godt vejr.

Bjerge i Innlandet
Elisabeth Bock

Elisabeth Bock (født 26. januar 1942 i København) er professor i cellebiologi ved Københavns Universitet. Hun leder Proteinlaboratoriet på Panuminstituttet.

Bock er uddannet som læge fra Københavns Universitet i 1969 og har været professor der siden 1987.

Bock modtog Årets Harald i 1993 for sin undervisning. I 2000 blev hun æresdoktor ved Bergens Universitet.

I 1984 stillede hun forgæves op til Folketinget for Venstre i Gentoftekredsen.

Henvisninger

Kilder 
 Opslag i KVINFOs Ekspertdatabase 

Professorer fra Københavns Universitet
Læger fra Danmark
Redaktører fra Danmark
Faglitterære forfattere fra Danmark
Personer fra København
Personer i Kraks Blå Bog
Æresdoktorer
Dansksprogede forfattere fra Danmark
Tidligere folketingskandidater fra Venstre
Heat Vision and Jack

Heat Vision and Jack var en foreslået komedie/science-fiction tv-serie instrueret af Ben Stiller og med Jack Black, Owen Wilson og Ron Silver i hovedrollerne. Christine Taylor og Vincent Schiavelli gæstestjerne i pilotepisoden, den eneste filmede episode. Da Fox Network ikke købte serien, fik piloten en kult status, og blev udgivet online. Serien blev skrevet og produceret af Dan Harmon og Rob Schrab fra Scud: The Engangs Assassin, Kanal 101, "Dead Alewives" og The Sarah Silverman Program. Det blev præsenteret som en del af mockumentaryen "Tropic Thunder – Rain of Madness", hvor karakteren "Jeff Portnoy" spillede rollen som Jack Austin. Ifølge et interview den 27. marts 2007 med Rob Schrab, blev det afsløret at der blev arbejdet på en Heat Vision and Jack-spillefilm.

Karaktere 
 Jack Austin, en tidligere astronaut. Han blev udsat for uhensigtsmæssige mængder af solenergi, der har givet ham superintelligens. Han synes at miste denne intelligens om natten, men det kræves kun jord-normale mængder af dagslys for at genaktivere den. Hans slagord er "I know EVERYTHING!" og "Knowledge is power... for real." Han er spillet af Jack Black.
 Heat Vision, en talende motorcykel. Han blev skabt, da Jack's arbejdsløse værelseskammerat Doug blev skudt af en stråle, hvilket fik ham til at fusionere med sin motorcykel. Han er i stand til tale og kan slås ved at køre ind i modstandere. Han er ude af stand til at bruge dørhåndtag og er ude af stand til at rette sig op, hvis han bliver skubbet over. Han er stemmelagt af Owen Wilson.
 Ron Silver, hovedskurken. Han arbejder for NASA, og vil gøre alt der står i hans magt for at fange eller dræbe Jack Austin. Han synes at være usårlig. Efter at have overlevet at blive skudt på og senere vise stor irritation, lader han ikke til at have fået nogen skader eller smerter, selvom han faktisk er blevet skudt. Han er spillet af sig selv.
 En unavngiven sherif, spillet af gæstestjernen Christine Taylor. Ben Stiller og Christine Taylor, der nu er mand og kone mødtes på settet af Heat Vision and Jack.
 En kok ved navn Frank, som bliver besat af en alien og derefter kalder sig selv Paragon. Han er spillet af Vincent Schiavelli.

Plotopdeling 
Piloten åbner med en monolog af Ben Stiller, der snakker om hans aflyste show og en Emmy han vandt, samt en sarkastisk kritik af George Lucas. Showet åbnes og forklarer, hvordan Heat Vision blev til og Jack's nye egenskab, som han fik, mens han var i rummet, hvilket fungerer som en hyldest til Fantastic Four. Åbningen krediterer en visuel reference til både The Six Million Dollar Man og Buck Rogers i 25. Century.
En politimand siger til Ron Silver: "I just rented Timecop. You were the bad guy in Timecop." ("Jeg har lige lejet Timecop. Du var skurken i Timecop").
Stiller har en cameo rolle som DJ i en stripklub, hvor Paragon angriber flere strippere og klubansatte.

Eksterne henvisninger 

 
 Heat Vision and Jack piloten

References 

Amerikanske tv-serier fra 1990'erne
Tv-programmer fra Fox Broadcasting Company
Ron Silver

Ronald Arthur "Ron" Silver (2. juli 1946 i New York – 15. marts 2009) var en amerikansk skuespiller, filminstruktør, producer, radiovært og politisk aktivist.

Han fik sin filmdebut i Tunnel Vision i 1976. Fra 1976-1978 havde han en tilbagevendende rolle som Gary Levy i sitcom Rhoda , en spin-off fra The Mary Tyler Moore Show.

Silver optrådte som Muhammad Ali's boksetræner Angelo Dundee i Filmen Ali (2001), instrueret af Michael Mann.

Sølv døde den 15. marts 2009 af spiserørskræft, som var blevet diagnosticeret to år tidligere. Han blev 62 år gammel. Silver havde ved sin død begge forældre, brødre Mitchell og Keith, søn Adam, og datteren Alexandra tilbage.

Eksterne henvisninger 
 

Skuespillere fra USA
Filminstruktører fra USA
Radioværter fra USA
Per Oskar Andersen

Per Oskar Andersen (født 12. januar 1930, død 17. februar 2020) var en norsk hjerneforsker, som var internationalt kendt for sine neurofysiologiske undersøgelser.

Andersen var udenlandsk medlem af det britiske Royal Society.

Referencer

Eksterne henvisninger 
 Per Andersen – utdypning (NBL-artikkel)

Personer fra Oslo
Medlemmer af Royal Society
Neurobiologer
Videnskabsfolk fra Norge
Mariahilf-kirken

Maria Hilf-kirken (tysk: Maria Hilf Kirche) er en kirke som ligger i Wiens sjette distrikt, Mariahilf. 

Kirken, som den står i dag, blev bygget i 1683, efter at tyrkerne ødelagde den kirke som oprindeligt stod der. Det var Sebastian Carlone som stod for genopbygningen. 

Foran kirken står en statue af Joseph Haydn. Denne blev afslørt i 1887. 

Kirker i Wien
Termokande

En termokande eller termoflaske er en beholder med dobbelte vægge af glas eller rustfrit stål, som isolerer ved et delvist vakuum. Det næsten lufttomme rum fjerner  varmeledere: Det gør, at en termokande kan holde indholdet varmere eller koldere end omgivelserne.

Termokanden blev opfundet af den skotske fysiker og kemiker sir James Dewar i 1892 og kaldes også Dewars flaske efter opfinderen. Den første kommercielle termokande blev fremstillet i 1904, da det tyske firma, Thermos GmbH, blev grundlagt. Thermos-varemærket er stadig registeret i nogle lande, men blev deklareret et generisk varemærke i USA i 1963, da det i daglig tale var synonym med vakuumflasker/kander.

Eksterne henvisninger 

 Burger, R., , "Double walled vessel with a space for a vacuum between the walls", December 3, 1907.

 

Kander
Vakuum
Just Hansen

Just Michael Hansen (25. august 1812 i Næstved – 13. juni 1891 i Slagelse) var en dansk portrætmaler og fotograf, bror til C.C. Hansen.

Han var søn af konditor Niels Hansen og Birgitte Kirstine Hansen og gik på Kunstakademiet i årene 1828-36. Dernæst nedsatte han sig dette år i Slagelse som portrætmaler, og omkring september 1848 begyndte Just Hansen, som mange andre portrætmalere, at daguerreotypere. Han var således et års tid tidligere fremme med dette medium foran sin bror, der også var daguerrotypist. Som maler helligede han sig stort set portrætkunsten.

I 1852 averterede han imidlertid sit fotografiske udstyr til salg og ser ud til at have holdt en pause indtil maj 1858, hvor han fik fotografisk atelier i "Den nye Forenings Have" i Bredegade i Slagelse. Et par år senere, 1861, flyttede optagelserne til et nyt glasatelier i farver Schrøders gård på Nytorv og siden (1864) til jernstøber Nielsens gård på Nygade. Den 1. februar 1866 overdrog han atelieret til fotograf Sander Nielsen.

Just Nielsen var samtidig tegnelærer ved Slagelse lærde Skole 1837-52, ved Slagelse Realskole fra 1852 samt ved Slagelse Borgerskole. Efter 50 års virke som lærer tog Hansen i 1887 sin afsked og fik titel af kammerråd. 

Han er begravet i Slagelse.

Værker 
Maleri:
 Den hellige Catharina (kopi efter Leonardo da Vinci, udstillet 1835)
 Madonna (kopi efter Carlo Dolci, udstillet 1835)
 To Heste (kopi efter N. Berghem, udst. 1835)
 Rektor F. Dahl
 Provst Salicath (tegning, 1847)
 Dr.phil. Karsten Friis Viborg (tegning, 1847)
 Pastor P.W. van Wylich (tegning, 1847)
 Selvportræt (træsnit, 1887)
 Prospekt fra Slagelse
 Sorø Akademi
 Kristus velsigner Brødet og Vinen (kopi efter Carlo Dolci, hovedfelt i altertavle, ca. 1838, Tystrup Kirke)
 Grafik i Kobberstiksamlingen

Kilder 

 NN, "Just Hansen", i: Sys Hartmann (red.), Weilbachs Kunstnerleksikon, København: Rosinante 1994-2000.
 Arnholtz, Svend: "Gamle Næstved Fotografer", Historisk Samfund for Præstø Amt, Årbog 1954. Online

Eksterne henvisninger 
 

Malere fra Danmark
Fotografer fra Danmark
Personer fra Næstved
Danskere i 1800-tallet
Portrætmalere
Kammerråder fra Danmark
Piaristenkirche

Piaristenkirche («Maria Treu») er en kirke som ligger i Wiens ottende distrikt, Josefstadt. 

Kirken blev påbegyndt i 1716 efter planer fra Lukas von Hildebrandt, som kirke for piaristene. Den blev færdigbygget i 1753. Inde i kirken er der en fresko af Anton Maulbertsch.

Links 
 www.mariatreu.at

Kirker i Wien
Etableret i 1753
Chris Andrews

Chris Andrews (født 15. oktober 1942) er en engelsk sanger, producer og sangskriver, som havde flere top tyve førstepladser i 1960'erne. Han er mest kendt for Yesterday Man og Pretty Belinda. Han har desuden komponeret flere hits til Sandie Shaw bl.a. Long Live Love.

Kendte sange af Chris Andrews
"As Long as You're Happy Baby" – Sandie Shaw
"Come Closer" – Adam Faith
"Don't Run Away" – Sandie Shaw
"First Time" – Adam Faith
"Girl Don't Come" – Sandie Shaw
"Heart of Stone" – Suzi Quatro
"Here's Another Day" – Adam Faith
"How Can You Tell" – Sandie Shaw
"I'll Remember Tonight" – The Mamas & the Papas
"I'll Stop at Nothing" – Sandie Shaw
"Long Live Love" – Sandie Shaw
"Message Understood" – Sandie Shaw
"Nothing Comes Easy" – Sandie Shaw
"Nothing Less than Brilliant" – Sandie Shaw
"Run" – Sandie Shaw
"Show Me" – Sandie Shaw
"Think It All Over" – Sandie Shaw
"Think Sometimes About Me" – Sandie Shaw
"Today" – Sandie Shaw
"Tomorrow" – Sandie Shaw
"We Are in Love" – Adam Faith
"You Don't Love Me" – The Roulettes
"You've Not Changed" – Sandie Shaw

Eksterne henvisninger

Noter 

Sangere fra England
Komponister fra England
Alfred Hübscher

Alfred Christoffer Hübscher (7. april 1869 i Store Magleby - 1931) var en dansk kommis, repræsentant og atlet (kapgang).

Alfred Hübscher som var medlem af Københavns FF satte 1894 dansk rekord på 20 km gang med tiden 1,51,40,6. i 1896 satte han yderligere to rekorder: 1/2 mile gang på 3,13,4 og 1/4 mile på 1,22,8.

Alfred Hübscher har sammen med Arnold Richard Nielsen skrevet Bryderbogen -Illustreret Lærebog i græsk-romersk Brydning (1907) og 100 alkoholfri Sommerdrikke (1908) og sammen med Harald Grønfeldt skrevet Fri idræt: gang - løb - spring - kast m.m. (1909)

Referencer

Eksterne henvisninger 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.

Kapgængere fra Danmark
Atleter fra Københavns IF
EliteForsk-prisen

EliteForsk-prisen  er en pris til forskere under 45 år på 1,2 mio. kr. De 200.000 kr. er en personlig hæderspris, mens den resterende mio. kr. kan bruges til forskningsaktiviteter. Prisen uddeles hvert år til yngre forskere af international topklasse. Der uddeles sædvanligvis fem Eliteforsk-priser og op til 20 EliteForsk-rejsestipendier a 300.000 kr. Modtagere af EliteForsk-priserne offentliggøres på den årlige EliteForsk-konference, hvor repræsentanter fra kongehuset og ministre har hædret prismodtagerne siden 2006.

Uddannelses- og Forskningsministeriets EliteForsk-initiativ er det samlende varemærke for en række initiativer, der har til formål at støtte og udvikle forskertalenter og skabe opmærksomhed om fremragende forskeres resultater. Derudover skal EliteForsk også fremhæve forskerne som forbilleder for at tiltrække flere unge studerende til en forskerkarriere.  Det sker som led i en ambition om at gøre Danmark til et af verdens førende og mest konkurrencedygtige vidensamfund.

Blandt modtagerene af den store pris var Lasse Heje Pedersen (2015), Eske Willerslev (2011), Milena Penkowa (2009), Bjørk Hammer (2009), Vincent F. Hendricks (2008), Morten Bennedsen (2008) og Dan Zahavi (2007). I 2011 fik Milena Penkowa frataget sin pris, efter at hun var blevet dømt for bl.a. dokumentfalsk.

Prismodtagere

Fodnoter

Referencer

Eksterne henvisninger 

www.eliteforsk.dk 
 Uddannelses- og Forskningsministeriet 

 
Etableret i 2007
Laurids Schøler

Laurids Sommer Schøler (også Laurits) (24. juni 1805 i Hammel Sogn – 26. oktober 1875 sammesteds) var en dansk gårdejer og politiker, bror til P.C. og Vilhelm Schøler.

Han var søn af skolelærer Nicolaj Peter Schøler (1772-) og Margrethe Sommer (1774-), lærte landvæsen på Sindinggård ved Herning 1823-24, blev bestyrer af Kideris Mølle, ladefoged på Vilhelmsborg 1826 og bestyrer af Jernit og ladefoged på Frijsendal året efter, men fæstede fra 1830 en af Frijsenborgs gårde ved Hammel og blev ejer af den fra 1853 og indtil kort før sin død, da han overlod den til en af sine sønner. Laurids Schøler var medlem af sogneforstanderskabet 1842-47, medstifter af Geert Winthers brandforsikring 1851 samt distriktskommissær og næstformand indtil 1857.

21. september 1850 blev han ved et suppleringsvalg valgt i Skanderborgkredsen til Folketinget, hvor han repræsenterede Bondevennernes Selskab. Han var med i et femtenmandsudvalg, som var med til at revidere 3. udkast af Fællesforfatningen. Han genvalgtes, som regel ved kåring, indtil 4. juni 1866, da han overlod pladsen til landmåler Reinhold Jensen. Da denne i 1868 udtrådte af tinget, stillede Schøler op ved et suppleringsvalg, men blev ikke valgt, ligesom han heller ikke havde held med sig i Skjoldelevkredsen, hvor han i 1869 søgte at fortrænge højskoleforstanderen E.M. Rotwitt. Schøler repræsenterede også Skanderborgkredsen i Rigsrådets Folketing 1864-66, og 1. oktober 1870 blev han valgt til Landstinget i 10. landstingskreds, men døde i 1875 inden udløbet af sin valgperiode. I Landstinget hørte han til Venstre centrum under Carl Plougs ledelse.

Schøler huskes nok primært i dag på grund af sin modstand mod den første danske lov mod børnearbejde (Fabriksloven), der blev vedtaget i 1873. Han udtalte ved behandlingen af lovforslaget: "Jeg frygter for, at man vilde risikere at bidrage til at gjøre mange af disse unge Mennesker til Søvnetryner og Dagdrivere. Det er en underlig Medlidenhed, man synes at have med kraftige Børn og unge Mennesker; jeg anser det netop heldigst for Børn, at de, saasnart de kunde begynde at arbejde, vænnes til at staa op om Morgenen og saa begynde at arbejde."

Han var gift med Mette Marie Nielsdatter (1793 i Tvilum Sogn – ?). Han døde som enkemand.

Referencer

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 193-194.
 Slægtsside
 Dansk Demografisk Database

Eksterne henvisninger 
 

Folketingsmedlemmer i 1850'erne
Folketingsmedlemmer i 1860'erne
Landstingsmedlemmer i 1870'erne
Politikere fra Bondevennerne
Landmænd fra Danmark
Kommunalpolitikere fra Danmark
Landstingsmedlemmer fra Venstre
Medlemmer af Rigsrådet (1855-1866)
Personer fra Hammel